[{"text_idx": "#000001", "text": "Minu sa\u0308a\u0308stmise plaan aastaks 2017"}, {"text_idx": "#000002", "text": "Inspiratsiooni sain nii kukkur.swedbank.ee lingilt kui ka Facebooki grupist #Kogumispa\u0308evik."}, {"text_idx": "#000003", "text": "1.Ostan vajalikke asju siis, kui need to\u0303esti otsas on."}, {"text_idx": "#000004", "text": "Ku\u0308u\u0308nelakke on mul 8 (Belfasti kolides oli ainult 2), seega nendest piisab ta\u0308iesti terveks aastaks, va\u0308rvivalik on ka igaks meeleoluks. Na\u0308okreeme on mitu, need enne a\u0308ra kasutada, kui poes uusi nillima hakkan. Huulepulkasid-la\u0308ikeid on ka mingi 4-5 tu\u0308kki, seega 2017 aastal uusi vaja pole. Kehakreemi ja\u0308tkub ka mo\u0303neks ajaks. Ainus, mida tihti vaja on, on ka\u0308tekreem. Pu\u0308u\u0308an seda osta Bootsi kogutud punktide eest. Vo\u0303i Poundlandist, neil on ka tihti ha\u0308id bra\u0308nde ja ikka 1\u00a3 eest. Ja alles siis, kui KO\u0303IK kreemid otsas, enne ei la\u0308he."}, {"text_idx": "#000005", "text": "Riideid on ku\u0308ll kange kiusatus juurde osta, aga peale korralike veekindlate jalano\u0303ude pole mul midagi vaja. Ja korralikud teksapu\u0308ksid vo\u0303i muud viisakad pu\u0308ksid ma\u0308rtsis Bru\u0308sselisse minekuks."}, {"text_idx": "#000006", "text": "2.Mul on 20\u00a3 Primarki kinkekaart, kehtib august 2017ni. Hoian seda to\u0303esti hetkedeks, kui midagi va\u0308ga vaja on."}, {"text_idx": "#000007", "text": "3.Mul on hetkel kasutusel vaid u\u0308hed teksapu\u0308ksid, pa\u0308riselt ka. Ja need vajavad kohe-kohe lappimist. O\u0303nneks oskan seda teha, seega uute pu\u0308kste ostmine lu\u0308kkub edasi. Siit ka innustus kaalu langetada, sest 2 paari pu\u0308kse ootab nii 5-6kg kaalukaotust. Seega tunduvalt odavam on kaalust alla vo\u0303tta ja voilaa, uued/vanad riided ootamas."}, {"text_idx": "#000008", "text": "4.Sain kingiks Caffe Nero kinkekaardi va\u0308a\u0308rtuses 25\u00a3. To\u0308o\u0308l joon iga pa\u0308ev tassi lahustuvat kohvi, piim on to\u0308o\u0308l tasuta, keraamilise kruusi (hind 3\u00a3) ostsin just selleks tarbeks, et 1\u00a3 eest ostetud lahustuvat kohvi juua. Ja on ta\u0308itsa hea. Caffe Nero kaarti hoian so\u0303brannadega kohvitama minekuks. Seda on ka vaja. Ja templite kogumise kupongid, et siis mingi hetk ka tasuta kohvi nautida. Ja McDonaldsi kohvikleepsud- ma ko\u0303lan nu\u0308u\u0308d nagu vana pru\u0308kkar, aga Belfastis saab kleepse koguda: 6 kleepsu ja kohv nr 7 on tasuta. Ja ma olen mitu hommikut to\u0308o\u0308l leidsin ta\u0308itsa tu\u0308hjas pru\u0308gikastis (avatud noh, mitte et ma pru\u0308gikaste la\u0308bi lappaks) McDonaldsi kohvitopsi ja enna\u0308e, kleeps ka peal. Ja siis omale vo\u0303tnud, et kogun omale ta\u0308nu kellegi mittekogumisele tasuta kohvi jaoks. Aga ma olengi selline pru\u0308kkar, nii et miskit pole imestada. \ud83d\ude42"}, {"text_idx": "#000009", "text": "5.To\u0308o\u0308l on tasuta piim, seega hommikul ma kodus ei so\u0308o\u0308, vaid teen omale milk shake \u0301i enne vahetuse algust. Pulbrid saavad aga na\u0308dala pa\u0308rast otsa, seega otsustasin, et edaspidi saab hommikuso\u0308o\u0308giks olema klaas piima + 1 banaan (umbes 20 penni). Lo\u0303unaso\u0308o\u0308gi, ehk siis vo\u0303ileivad teen ise kodus kaasa."}, {"text_idx": "#000010", "text": "6.So\u0308o\u0308gitegemine mulle ei meeldi, seega teen korraga alati suure portsu valmis. Nii on mitu so\u0308o\u0308gikorda mureta ja odavam ka. Peamiselt pasta ja kana ja vormiroad. Majakaaslased ka\u0308ivad ku\u0308ll teisipa\u0308eviti Opera Pizzas vo\u0303i tellivad koju, sest on 2 pizzat 1 hinnaga, aga siiski teeb umbes 5\u00a3 na\u0308gu. Selle harjumuse ja\u0308tan a\u0308ra. Ja see saab raske olema. Teate ju ku\u0308ll seda tunnet, kui teised vaatavad sind kui lolli koonerdajat, sest \u201csee on ju ainult 5\u00a3\u201d ja sina ei taha neile seletada, et pead kellegi teise (khm, abikaasa) korraldatud jamasid klattima ja see 5\u00a3 on ilmatu hunnik makarone ketchupiga."}, {"text_idx": "#000011", "text": "7.Maksan arved esimesel vo\u0303imalusel a\u0308ra, siis on mureta, et a\u0308kki unustan a\u0308ra ja pa\u0308rast ei saa, sest raha sai otsa. O\u0303nneks on u\u0308u\u0308r ja elekter kindel summa iga kuu, ku\u0308tteks o\u0303li sai ka just ostetud, nii et kuni ma\u0308rtsini ei tohiks u\u0308llatusarveid tulla. EMT mobiiliarve tuleb alati kuu algul, u\u0308u\u0308ri maksan kuu algul ja UK mobiil O2 on topup, kehtib kuu aega ja siis ostan uue 10\u00a3 vautsheri ja seda kannan kaasas nii kaua, kuni to\u0303esti helistada ja\u0308lle vaja on. Pa\u0308eval saab ilma netita hakkama, kodus on wifi, paljudes kohtades, kus ka\u0308in, on ka wifi olemas. Ja kui ikka va\u0308ga vaja kiirelt helistada, siis alati on keegi kolleeg, kellel ko\u0303ned tasuta on vmt. Tasub ku\u0308sida."}, {"text_idx": "#000012", "text": "8.Kannan sa\u0308a\u0308stukontole kohe minimaalse summa, kui rahad tulevad. Kuu lo\u0303pul lisan veel, kui on midagi arvel. Ja u\u0308letunnid, topelttasud, tuludeklari rahad ka kohe sa\u0308a\u0308stukontole. Hetkel on plaan aastaga 1000\u00a3 + 500\u20ac kokku saada (*edit, august 2018 plaaniks on lausa 3000\u20ac kokku saada, et mehega Islandile minna). Soovitatakse ka igakuiselt u\u0308levaateid ja kokkuvo\u0303tteid teha ja teistega jagada. Ma ei tea, kui kena on rahvale kuulutada, et \u201csel kuul la\u0308ks sa\u0308a\u0308stukontole 156\u00a3\u201d, keegi ei hakka ju ku\u0308sima, et \u201ckuidas siis sa\u0308a\u0308stmine edeneb?\u201d Kui sul on raha samadel tingimustel rohkem, siis tekitab see ju pigem kadedust, keegi ei ro\u0303o\u0303musta sinu rahade u\u0308le, mida sa teistega ei jaga ja hoopis ise nt reisile la\u0308hed ja siis on seda \u201chmm, mina tahaks ka reisida, aga ei saa\u201d. Rahvas ku\u0308sib palju parema meelega \u201ckuidas dieet la\u0308heb?\u201d ja ise piiluvad, et ega kaalu juurde ole tulnud, siis on hea kuulda, et kellelgi ei la\u0308he dieet edukalt. Vo\u0303i on see vaid minuga nii? Iga kord, kui reisile la\u0308hen, na\u0308en nii palju kadedaid pilke ja no ei hakka ju igau\u0308hele seletama, et halloo, mina ei ka\u0308i niisama shoppamas jne jne, sest tahan parem reisida."}, {"text_idx": "#000013", "text": "9.Peenraha kohe o\u0303htul kassasse. Tahaks ilusat purki selleks, aga majoneesi omad ka\u0308ivad ka. Ei raiska veel raha purkide ostmiseks. Kleebin kleepsud peale vo\u0303i miskit ja ka\u0308rab ku\u0308ll \ud83d\ude42"}, {"text_idx": "#000014", "text": "10.Na\u0308dala eelarve sulas va\u0308lja vo\u0303tta, siis on u\u0308levaade, palju veel alles on. Mis u\u0308le, see siis kas meelelahutuseks, nt kino vo\u0303i siis la\u0308heb ka sa\u0308a\u0308studesse. Va\u0308ga koonriks ei taha ka hakata, natuke peab elust mo\u0303nu ka tundma. Olen pu\u0308u\u0308dnud vo\u0303tta 50\u00a3 na\u0308dala eelarveks, mis on rohkem, kui ku\u0308ll. Siis pigem hea meel, kui raha alles ja\u0308a\u0308b. Ja ostunimekiri valmis teha."}, {"text_idx": "#000015", "text": "11.Raamatuid enne juurde ei osta, kui lugemata virn on loetud. Samuti e-raamatud, mida on terve hulk. Amazonist saab osta ka kasutatud raamatuid olematu hinnaga, saatekulu ku\u0308ll lisandub, aga siiski odavam, kui uus raamat."}, {"text_idx": "#000016", "text": "12.Anneta ja aita abivajajaid. Viib ku\u0308ll otseselt raha, aga annab hea enesetunde. Ja teistele veel suurema ro\u0303o\u0303mu. Tean omast ka\u0308est."}, {"text_idx": "#000017", "text": "13.Asjad, mida to\u0303esti vaja ei la\u0308he, mu\u0308u\u0308n maha. See viimane on vist ko\u0303ige raskem, sest ma olen hullult kehva mu\u0308u\u0308giinimene. Ma vo\u0303in ko\u0303rbesse ja\u0308tsi mu\u0308u\u0308ma minna ja ko\u0303ik janused u\u0308tleks, et \u201ca\u0308hh, pole nagu isu tegelt\u201d. Aga siiski, vaatan uuesti asjad u\u0308le"}, {"text_idx": "#000018", "text": "14.Paberkandjal kaarte sel aastal ei saada. Jo\u0303ulukaardid olid ku\u0308ll Poundlandist, aga markide peale la\u0308ks 20\u00a3. Seega vabandan juba ette, et ei su\u0308nna ega jo\u0303ulukaarte ma sel aastal ei saada. Aga pu\u0308u\u0308an ko\u0303igiga isiklikult Facebooki vo\u0303i emaili teel u\u0308hendust vo\u0303tta."}, {"text_idx": "#000019", "text": "4 thoughts on \u201cMinu sa\u0308a\u0308stmise plaan aastaks 2017\u201d"}, {"text_idx": "#000021", "text": "Nii toredad punktid! Ja mina siinkohal tahtsin kohe kommenteerida, et see \u201ckeegi ei ro\u0303o\u0303musta sinu rahade u\u0308le, mida sa teistega ei jaga\u201d on vist va\u0308ga eestlaslik va\u0308rk!\nMa ise elan Rootsis juba aastaid ja minu jaoks on ka raha sa\u0308a\u0308stmise ja selle no\u0308 passiivse kasvatamise nipid va\u0308ga hingela\u0308hedased, ma tegelen sarnaste plaanide ta\u0308itmisegaga, nagu Sina siin kirja panid, juba mitu aastat. Ja et see lihtsam oleks ja rohkem nippe pa\u0308he tuleks, olen mitmes no\u0308 FB-grupis, kus sa\u0308a\u0308stunippe vahetatakse.\nJa seal on vastupidi \u2013 ko\u0308ik elavad yksteisele USKUMATU positiivsusega kaasa, kilgatakse vo\u0308itudest nagu \u201cvahetasin oma kindlustusfirmat ja suudan nyyd sa\u0308a\u0308sta 100kr kuus rohkem, see teeb ju terve 1200kr aastas!\u201d\nVo\u0308i et \u201ckolm pa\u0308eva olen ja\u0308tnud Starbucksi kohvi ostmata ja kui nii ja\u0308tkan, on mul aasta lo\u0308puks 22000kr kontol paljalt kohviraha!\u201d\nEhk siis \u2013 mine tea \u2013 a\u0308kki Sinu kirjutamised saaksid ka innustuseks teistele? Ise olen ammu mo\u0308elnud, et teeks oma sa\u0308a\u0308stublogi jutud avalikuks, et just na\u0308idata \u2013 on kyll raske pidevalt praegu loobuda, ja siit ja sealt kokku hoida ning odavamaid alternatiive otsida, aga kui aja mo\u0308o\u0308dudes avastad, kui suur see vahe rahanumbrites on, mis kontole koguneb ja mis na\u0308iteks sa\u0308a\u0308stukontol hoides vo\u0308i investeerides lausa ise Sinu heaks to\u0308o\u0308le hakkab, on ikka metsik!\nTa\u0308na ma soovin vaid, et mul oleks juba aastaid olnud vo\u0308imalik nii sa\u0308a\u0308sta, vo\u0308iks nooreks pensiona\u0308riks hakata \ud83d\ude42"}, {"text_idx": "#000022", "text": "Eks ma siis proovin. Ja negatiivsed kommentaarid saab o\u0303nneks alati a\u0308ra kustutada, eks? Lihtsalt iga kord, kui ma olen peale pikka kogumist mingi asjaliku reisi endale lubanud, siis alati kuulen kommentaare stiilis \u201ca\u0308hh, rikas mutt jah?\u201d, \u201cma tahaks ka, aga ei saa...\u201d jne jne. Ra\u0308a\u0308givad nii need, kes teenivad minust rohkem ja muidugi need, kes igal vo\u0303imalusel shoppamas ka\u0308ivad."}, {"text_idx": "#000023", "text": "Ahjaa, tahtsin veel kommenteerida, et sellise elustiiliga on ko\u0308ige mo\u0308nusam see puhver, mis tekib kontole juhtudeks nagu \u201ckui midagi peaks juhtuma\u201d. Ptyi-ptyi-ptyi ja loodan, et midagi ei juhtu, aga hea on ka alati teada, et on vo\u0308imalik ravimeid osta grippi ja\u0308a\u0308des jne.\nJa kaalust alla vo\u0308tmine on positiivne tagaja\u0308rg, kui raha sa\u0308a\u0308stmiseks igale poole jala minna ja toiduga kokkuhoidlikumalt ka\u0308ituda ning ahvatlusi mitte osta \ud83d\ude42 (minu puhul kyll kahjuks to\u0308o\u0308andjapoolne tasuta toit ei ole eriti kehakaaluso\u0308bralik, kuigi on va\u0308ga rahakotiso\u0308bralik :)"}, {"text_idx": "#000024", "text": "Minul on sel aastal samad plaanid! Ma mo\u0303tlen nii ku\u0308ll igal aastal aga kunagi peab see o\u0303ige klo\u0303ps ikka la\u0308bi ka\u0308ima eks \ud83d\ude42 Ma tahan lihtsalt ainuu\u0308ksi puht huvi pa\u0308rast na\u0308ha, kui palju ma aasta lo\u0303puks olen suutnud ko\u0303rvale panna. Ma pean sealjuures arvestama, et suurem osa rahast la\u0308heb jooksvalt ehituse alla. Aga plaan on eraldi ka sa\u0308a\u0308sturaha korjata."}, {"text_idx": "#000025", "text": "Ma teenisin lihtsalt eelmisel aastal rekordpalka ja ei saa siiani aru , KUHU see raha kadus!?"}, {"text_idx": "#000026", "text": "Leave a Reply Cancel reply"}]